
Data: 04.06.2026


COMUNICAT DE PRESĂ
INVESTIȚIE ÎN INFRASTRUCTURA PENTRU DEZVOLTAREA TEHNOLOGICĂ ÎN VEDEREA PRODUCERII, TESTĂRII ȘI VALIDĂRII UNEI PASTE DE DINȚI SEZONIERE CU CARACTER IMUNOSTIMULENT

VIMUNIS BIOMED S.R.L., în calitate de beneficiar, anunță demararea proiectului cu titlul “Investiție în infrastructura pentru dezvoltarea tehnologică in vederea producerii, testării și validării unei paste de dinți sezoniere cu caracter imunostimulent”, Cod proiect: 336715, Tip proiect: Sprijin pentru întreprinderi nou înființate inovatoare, în cadrul Acțiunii 1.1, Măsura 1.1.1, Componenta 1-LDR.

Proiectul este finanțat prin Programul Creștere Inteligentă, Digitalizare și Instrumente Financiare, gestionat de Autoritate de Management pentru PCIDIF din cadrul Ministerului Investițiilor și Proiectelor Europene.

Obiectivul general al proiectului/Scopul proiectului: 
Obiectivul general al proiectului constă în dezvoltarea unor forme și formule inovatoare destinate creșterii  eficacității sistemului imunitar al populației prin valorificarea aportului de antioxidanți aferent dietei sezoniere din Romania. 
Proiectul are caracter de cercetare-dezvoltare pilot si vizează obținerea unor formule inovatoare de paste de dinți și apă de gură pe bază de complexe polifenolice cu potențial de stimulare a imunității sezoniere. 
În formulările optimizate se vor încorpora 4 tipuri de extracte polifenolice, obținând 4 formulări de pastă de dinți și 4 formulări de apă de gură.

Obiectivele specifice ale proiectului:
Obiectiv Specific 1: Identificarea cerințelor utilizatorilor și a lacunelor de pe piață în domeniul igienei orale.
Obiectiv Specific 2: Identificarea aportului de antioxidanți din dieta sezonieră și regională a populației din Romania și selecția surselor de materii prime pe baza cercetării fundamentale a literaturii de specialitate privind resursele vegetale disponibile și utilizate în dieta tradițională românească. 
Obiectiv Specific 3: Obținerea produselor derivate vegetale din dieta sezonieră a populației din România; reselecția compușilor activi pe baza biodisponibilității orale la om (cercetare in silico); studii tehnologice, analitice și farmacotoxicologice privind obținerea, standardizarea si evaluarea compatibilității la om. 
Obiectiv Specific 4: Demonstrarea conceptului de cercetare-dezvoltare pentru dezvoltarea unor paste de dinți și ape de gură având ca principii active complexe polifenolice cu potențial antioxidant si efect de stimulare a răspunsului imun sezonier. 
Obiectiv Specific 5: Validarea investiției și a conceptului de cercetare-dezvoltare la IMM. 
Obiectiv Specific 6: Validarea procesului de microproducție pentru pasta de dinți ambalată în tuburi. 
Obiectiv Specific 7: Fabricarea micropipetei inovatoare de recoltare controlată a lichidului gingival și de aplicare locală a principiilor active medicamentoase în pungile parodontale.

Rezultate așteptate: 
Funcționarea unei linii de producție la scară pilot, capabilă să fabrice produse testate pentru lansarea pe piață.
Operaționalizarea unui laborator complet echipat pentru analize imunologice, testarea produselor de igienă orală și monitorizarea parametrilor de eficacitate.
Dezvoltarea prototipurilor de micropipete, testarea și validarea acestora în laborator, urmată de aplicarea în studii clinice de monitorizare a imunității gingivale.
Obținerea unui set complet de formulări adaptate sezonier, validate prin studii clinice și testări de laborator, care să demonstreze eficiența compușilor polifenolici în susținerea sănătății orale.

Valoarea totala a proiectului: 7.960.962,38 lei.
Valoarea eligibilă nerambursabilă din Fondul European de Dezvoltare Regională: 7.960.962,38 lei
Valoarea eligibilă nerambursabilă din partea fondurilor (UE) este de 6.766.818,02 lei
Valoarea eligibilă nerambursabilă din partea bugetului național (BS) este de 1.194.144,36 lei
Data semnării contractului de finanțare: 09.12.2025  
Data finalizării proiectului: 09.12.2027
Perioada de implementare a proiectului: 24 luni

Informații de contact: 
Inginer Anton Gabriel-Petru
Manager proiect
office@vimunis.com

